Πρότυπο:Drugbox

Τα **εμβόλια τυφοειδούς πυρετού** είναι εμβόλια για την πρόληψη του τυφοειδούς πυρετού. Υπάρχουν δύο ευρέως διαδεδομένοι τύπη εμβολίων: Το εμβόλιο του στελέχους Ty21a, που είναι ένα ζωντανό εμβόλιο και χορηγείται από το στόμα και το πολυσακχαρικό εμβόλιο που περιέχει Vi αντιγόνο, το οποίο είναι ένα ενέσιμο εμβόλιο υπομονάδας. Η αποτελεσματικότητά τους κυμαίνεται στο 30 με 80% των περιπτώσεων και έχει διάρκεια τριών ετών.

Συστάσεις
---------

Ο Παγκόσμιος Οργανισμός Υγείας (Π.Ο.Υ.) συνιστά τον εμβολιασμό όλων των παιδιών σε περιοχές όπου η ασθένεια είναι συνήθης. Αλλιώς, η χορήγηση του εμβολίου ενδείκνυται μόνο για άτομα που διατρέχουν υψηλό κίνδυνο. Οι εκστρατείες εμβολιασμού μπορούν επίσης να συμβάλουν στον έλεγχο των κρουσμάτων εμφάνισης της νόσου. Ανάλογα με την εκάστοτε περίπτωση, επιπλέον δόσεις συστήνονται κάθε ένα έως επτά χρόνια. Στις Ηνωμένες Πολιτείες Αμερικής το εμβόλιο συστήνεται μόνο σε όσους διατρέχουν υψηλό κίνδυνο ως ταξιδιώτες σε περιοχές του κόσμου όπου η ασθένεια είναι ενδημική.

Ασφάλεια
--------

Τα υπάρχοντα εμβόλια είναι πολύ ασφαλή. Ήπιες παρενέργειες μπορεί να εκδηλωθούν στο σημείο της ένεσης. Το ενέσιμο εμβόλιο είναι ασφαλές για όσουν νοσούν από HIV/AIDS ενώ το πόσιμο εμβόλιο μπορεί να χρησιμοποιηθεί όσο δεν έχουν αρχίσει να εκδηλώνονται τα συμπτώματα. Η ασφάλεια του πόσιμου εμβολίου κατά την κύηση δεν έχει επιβεβαιωθεί.

Ιστορία, κοινωνία και πολιτισμός
--------------------------------

Τα πρώτα εμβόλια τυφοειδούς πυρετού δημιουργήθηκαν το 1896 από τους Almroth Edward Wright, Richard Pfeiffer, και Wilhelm Kolle. Λόγω παρενεργειών συνιστάται η χρήση νεώτερων σκευασμάτων. Τα εμβόλια τυφοειδούς πυρετού περιλαμβάνονται στον Πρότυπο Κατάλογο Βασικών Φαρμάκων του Παγκόσμιου Οργανισμού Υγείας, έναν κατάλογο των σημαντικότερων φαρμακευτικών ουσιών που χρειάζονται σε ένα βασικό σύστημα υγείας. Η λιανική τιμή ανά δόση ανερχόταν στα 4,44 δολάρια ΗΠΑ το 2014. Το κόστος των εμβολίων στις Ηνωμένες Πολιτείες Αμερικής ανέρχεται σε 25 έως 50 δολάρια.

Παραπομπές
----------

1. 1 2 3 4 5 6  «Typhoid vaccines: WHO position paper.». *Releve epidemiologique hebdomadaire / Section d'hygiene du Secretariat de la Societe des Nations = Weekly epidemiological record / Health Section of the Secretariat of the League of Nations* **83** (6): 49-59. 8 February 2008. PMID 18260212. .
2. ↑  Anwar, E; Goldberg, E; Fraser, A; Acosta, CJ; Paul, M; Leibovici, L (2 January 2014). «Vaccine
s for preventing typhoid fever.». *The Cochrane database of systematic reviews* **1**: CD001261. PMID 24385413.
3. ↑  «Typhoid VIS». *CDC*. 29 Μαΐου 2012. Ανακτήθηκε στις 15 Δεκεμβρίου 2015.
4. ↑  Flower, Darren R. (2008). *Bioinformatics for Vaccinology*. Chichester: John Wiley & Sons. σελίδες 40–41. ISBN 9780470699829.
5. ↑  «WHO Model List of EssentialMedicines» (PDF). *World Health Organization*. Οκτωβρίου 2013. Ανακτήθηκε στις 22 Απριλίου 2014.
6. ↑  «Vaccine, Typhoid». *International Drug Price Indicator Guide*. Αρχειοθετήθηκε από το πρωτότυπο στις 18 Ιανουαρίου 2016. Ανακτήθηκε στις 6 Δεκεμβρίου 2015.
7. ↑  Hamilton, Richart (2015). *Tarascon Pocket Pharmacopoeia 2015 Deluxe Lab-Coat Edition*. Jones & Bartlett Learning. σελ. 317. ISBN 9781284057560.